Obelinga ukuzibulala.—Inene abati ngu Mr. A. L. Turner, Umongameli we Standard Bank, e Gcuwa, ub’elinga ukuzibulala ngokuzidubula nge pistoli entloko. Siva ukuba useko nakuba kungeko matemba okuba wopila. Ayaziwa into engaba ibangele lendoda ukuba izenjenje kuba ib’ingumfo olinene nowazekayo.

E Burghersdorp.—Elinye ifama lati ngabusuku butile labona isitati somlilo emhlabeni walo. Lite ngokuranela ukuti ingaba kanti kuyawatyiwa igusha zalo ngamanye lahla laya. Lite xa liselikufupi yabaleka enye indoda, enye yalinga ukulwa; koko lite ifama layidubula yalala pantsi selifile.

Isikolo Sentombi.—Sifumana kwi *Argus* ukuba ilitye lesiseko lomzi omtsha wentombi, olunge netyalike yama Bulu (Dutch Reformed Church) labekwa nge 15 ku October ngu Dr. Dale Umongameli Micimbi Yemfundo, e Wypberg.

Ezase Nyassa.—U Mr. Ered. Moir intloko yeqela le *Central African Lakes' Trading Company—* oko kukuti abaRwebi kuma C'ibi apakati e Afrika, udlule apa e Lovedale. Uxela ukuba libuxola ngoku kwelozwe, kusapiliwe ngabo sibaziyo balapo, no Mrs. W. Koyi nabanye awaye hamba nabo bafika emakayeni abab’ esiya kuwo.

E Tinara. — Kulomacala sifumana ukuba nakona kuko enye indoda eb’ilinga ukuzibulala ngokuzidubula ngompu entloko. Ite noko imbumbulu ike yafuna ukungena etanjeni ebunzi yabuya yanxula yapumela pandle. Ite inkewu yakuba ibanjiwe kwakubuzwa ukuba ib’izibulala ngani na, yati ukupendula, “ Lowo asimsebenzi upambi kobani.’’

Oweyeleyo.—Kwipepa lase Dodoloro sifumana ukuba indodona entsha eb’isazeka kakulu e Aliwal North, yati nya ngamhla utile. Kufuniwe iye yafunyanwa seyifile yeyele emlanjeni, ekuqondakala ukuba mayibe ityibilike yaya yawa apo, ib’ ihamba pezu komlambo lowo, njengoko ib’ idla ngokwenjenjalo.

E Qonce indoda eb’ inetyala lokunyatelisa intombazana ngenqwelwana yamahashe, igwetywe ukuba ihlaule i £10. Ite nakuba ike yazitetelela ngokuti ib’ imemezile ukuba intombazana leyo ikwelele endleleni, yaxelelwa ukuba nokuba na ibite yema ayavuma ukukwelela endleleni, ib’ ingenagunya lokuyinyatelisa.

Ama Mpondo nezipitipiti.— Kwelo lasema Mpondweni kutsha nje, kusand’ ukusinda indoda emhiope eyay’isinga e Mzimvubu. Ite ngokupambuka ibuzisa indlela, yacelwa imali, hayi ilandule. Ite kwa oko enye into yasel’iyitsala ngomlenze, kodwa kubeko ndoda yalileyo ebangele ke ukuba umnumzana lowo ayekwe adlule.

Ubuninzi Benteto.—Kwisidlo esasenzelwe u Chief Justice De Villiers e Qonce siva ukuba wakankanya ukuba nzima, nenkatazo ebakoyo ematyaleni, xa sukuba umntu mhlaumbi eli Jelmani nokuba ngu Mxosa, ukufuneka kokumana kuguqulwa ezonteto: atsho wati uyatemba ukuba ama Jelmani olinga ukuteta inteto yesi Ngesi, njengoko enjenjalo kwezinye indawo.

Oruqulwe yimikwa yonyana. — Ngelinye ixesha kumatyala awaye pambi kwe Mantyi, kwakuko netyala lenkwenkwe eyayimangalelwe nguyise. Uyise lowo uvakalise ukuruquka kwake ngumntwana lowo wake ngokwenza izinto ngezinto, ngokukodwa ukuba waye ke nangoko emmangalele ngokusuka aye kubiza isikweliti sika yise lowo kwenye indoda azenze umntu otunywe nguyise, kanti ke uya kusuka ayicitele kwezake indlela lomali.

INCWADI ZABA BALELI.

UDANDULUKO KWA BATSHA.

Nkosi yam etandekayo,—Kaundifakele lamazwana ambalwa, endifuna ukuwab'ekisa kulutsha Iwakowetu oluntsundu. Ngokufup1 manditi, kambe akuko ungaziyo ukuba u Kristu ufile, wavuka wemka kwizwe labakoyo. He I “ Kuyakuba ninina intamo sizenze lukuni mzi ontsundu ? ” Ekubeni emkile u Kristu lisele ilizwi lake endaweni yake ukuba lisipate enkolweni. Iyenziwa imiteto ngabapati ukuba ilomeleze izwi lake. He! kwizwe labakoyo, mandiwenze mafupi. Nditi ifikile imiteto yozilo, olumanyano lukoyo, kanti noko kuseko ubunkungu obukulu pakati kwetu. Mzi wakowetu akuko lusizi lungapezu kolu ndibona silulo tina luhlanga lumnyama. Obu bumfama, ngokukodwa kuti tina mpi yezibalo, nenkolo. Ziramente

kanizame lomoya ukoyo wokuhlalelana nokugwenxisa izibalo, lomoya wokufuna ukulipata ilizwi lika Tixo, endaweni yokuba lisipate lona kuba liyayazi indlela. Sizinikiwe intonga zokulwa nale mibulo! Sizinikiwe intonga zokulwa nezi ndywala! Sizinikiwe intonga zokulwa nokungeva! Anditsho yini? Kanti zonke ezintonga sizityeshele ; kwande inkani, iratshi, imisindo, ukungeva, imibulo, ubuhilihili. Yininale lutsha lwakowetu! Yimfundo na leyo? Kanikangele emkondwenu wenu ukuba ayabonakala na amanyatelo enu. Yekelani ezi zinto kumniuizo umtyoli aniyikufa. Ezi zinto kudala zabolayo mzi wakowetu. Ilizwi alizanga ukuba silipate lize ukuba lisipate; nganina ukuba silikokele kanti indlela asiyazi. Tyila ku John xiv—6. Vukani lutsha lwakowetu, maziqine intlanganiso ze *Blue Ribbon* neze *Good Templar,* neze mitandazo. Isivuno sibanzi Afrika. Mandipele ndingomnye wabatsha,

Geo. Mjamba.

Auckland.

KU PATULENI KAKAZA.

Nkosi yam, Mcokeli wendaba zamanene ohlanga, kaundivumele ndibe nelizwi kwelo pepa lako ungadinwa ndim kuba ndihlala ndikukataza, Yinale Patuleni Kakaza! bendiba mna ezizinto uziteta ngengqondo. ke ndikufumana ungenjalo. Bendiba mna incwadi yam yokukanyisela ukuba uqonde ukuba u Laulo lwase mhlabeni kulemihla yetu luyavumelana nolwapezulu. Asinakuti ke kuba singama Kristu singalwenzi nto ulaulo lwe Nkosi zetu emhlabeni. Ama Sirayeli ondixelela ngawo mna ndiwafumana ezibekile inkosi zawo, esebenza nzima, esenza konke anako ukuzipepisa nokuzikulula ezintshabeni zawo, ezama ngamacala onke, ngemitandazo nangokubeka inkosi zawo. Wena ke utini ukuti makungabisenziwa malinga, masiti ngenxa yokuba sinalo Yesu sesihlala pantsi siti: Nkosi sincede! sitsho singabonakalisi mizamo ixela ukuba siyalufuna uncedo. Mandingakusi kude kakulu Mr. Kakaza, manditi kuwe u Tixo akalingwa, ngati asiyazi imisebenzi yake asenzele yona nasasenzelayo nanamhla. Ndingumhlobo wako Mr. Kakaza andifuni ukuba weyele ndingakunqandi, ukutsho ke nditi lumka ungati kanti umtemba nje ude wagqita. Asifumani ndawo iti u Judas Sikarioti waye yitiyile i Nkosi; waye yitanda, eyitemba mhlaumbi ngapezu kwako, kangangokude aye kuyingcatsha ngenxa yetemba lokuba ayina koyiswa kukula, lumka ke mfo ka Kakaza. Asimdele nganto tina u Tixo, kuba siteta nje asihleli ngapandle kokutandaza; kodwa ke ngumsebenzi wetu ukuba siti nxa sibona ituba silinge ukumncedisa u Tixo, ukuze ke siti ukutandaza: “ Nkosi sincedise emalingeni etu esiwenzayo,” sitsho ebona naye ukuba siyazama. Andikolwa ukuba kuko igqoboka elingazange limcele u Tixo emtandazweni walo ukuba abone ilizwe lakowalo, ne Nkosi zalo, namanxila. Unanina mfo ka Kakaza lento ngati utandaza wedwa, ngati ukupela komntu omaziyo u Tixo. Ibandla Lomanyano Ngemfundo andizange ndilingene, kodwa ndinenkolo ukuba nxa lihlanganayo liwuqa'a umsebenzi walo ngomtandazo, liuvale ngomtandazo; koawa ke noko lite lakubona ukuba umteto we Pass uyalukataza uhlanga Iwabalela komkulu, namhla siva ukuba lowo mteto uyapela. Uti ke wena ukuba lamadodana ebengayenzanga lento atembela emitandazweni kupela ibiyakubako yinina lonto yokupeliswa kwe Pass? Ndiyakanyela. Kanti ke noko kulamadodana enze lomsebenzi mhle kangakanana andikolwa ukuba kuko pakati kwawo oti tina lento siyenze ngamandla nobulumko betu, ndinenkolo yokuba lonke elobandla udumo lilunika ku Tixo obancedileyo ekuzameni kwabo. Nebandla loqwelo limi nanamhla liwenza umsebenzi walo, ngama waka-waka abantu abasindileyo ebunxileni ngenxa yomsebenzi owenziwa lelo bandla. Ungatsho na ke ukuti kwaposiswa ukuba kubeko ibandla loqwelo (Good Templars) endaweni yokuba kutandazwe ku Tixo.

Ndilusizi kuba singena kuhlangana sobabini Mr. Kakaza kesitete ngemilomo kuba ke ukub'ala akuncedi luto. Ndide ndapula nomteto namhla ndabala into ende yencwadi ngokuti ndifuna ukukucacisela. Unga nawe Mcokeli ungandixolela ngalencwadi inde kunene. Kubi ukuzalwa ndiliyilo ngendiba ndiyambonga oka Kakaza. Andazi ukuba imbongi zohlanga ziyepina zingandinccdisi nje, ndakuba ndisiti:— Patuleni Kakaza, Sinxiba mxaka sakulo Gaga, Lifu elinis’ inkungu endaweni yemvula, Udad’ emoyeni kanti noko usesenyameni

Mapemba ngezimanzi, abanye bepemba ngezomileyo.

Uyakutinina ukusela ku Gaga emanzi ’mtyuba nje,

Kauvume ndikuyaleze ku ntaba ye Gqira naku Nontongwane, Uye kuhlala kona,—kuba ungum Essenes, Ukuze usipepe isizukulwana samaramba.

Ndingu Lilazingasulwa, ulidela nganina elo, Nditwase ndedwa nje elizweni lobumnyama : Ndivele ngonwele nje eludakeni lwembandezelo ; Ndingo hnd’ amazibuko kulomlambo we Saba.

Ukuba uyalifuna yiza woba ngu Mabizweni; Andideli temba lako Konamandla amakulu, Andideli lukolo lwako kuye Lowo wakwenzayo, Au ! Akwaba bendikwazi bendakubonga kanobom !

Ngenxa yokungakoliseki komzalwana ngegama lam, ndilibala lonke ukuze abe nokukoliseka. Ndingu,

Swel’ umtandazo Lilazingasulwa. Kimberley, Sept. 27, 1884.

[Lencwadi yombaleli wetu singa namhla ingavala lengxoxo indala, yavuswa ngu Patuleni Kakaza. Njengokuba ukolo lufile xa lungena misebenzi, ukwa njalo umtandazo ongenasenzo siwukutazayo. Uninzi lusiwa ezonweni nje, kungenxa yokuba Iwanela ukutandaza luti: “ Ungasingenisi ekuhendweni, ’zusisindise enkohlakalweni,”—kanti lomntu utshoyo, woti lumnqanda unkwintshane Iuka Tixo, azise *ngokwake* kweso sihendo, *ayenze* lonkohlakalo ! —Ed. *lsigidim]*

 ISIGIDIMI SAMAXOSA NOVEMBER 01, 1884 7